ΚΑΝΟΝΙΣΜΟΣ (ΕΟΚ) αριθ. 1977/93 ΤΗΣ ΕΠΙΤΡΟΠΗΣ της 22ας Ιουλίου 1993 για την τροποποίηση του κανονισμού (ΕΟΚ) αριθ. 3461/85 σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1566/93 (2), και ιδίως το άρθρο 46 παράγραφος 5,

Εκτιμώντας:

ότι στον κανονισμό (ΕΟΚ) αριθ. 3461/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2083/91 (4), προβλέπονται οι κανόνες για την οργάνωση διαφημιστικών εκστρατειών για την προώθηση της καταναλώσεως του χυμού σταφυλής-

ότι στο άρθρο 1 του κανονισμού (ΕΟΚ) αριθ. 3461/85 προβλέπεται ότι οι διαφημιστικές εκστρατείες για την προώθηση της καταναλώσεως του χυμού σταφυλής μπορούν να πραγματοποιηθούν έως την αμπελουργική περίοδο 1991/92- ότι πρέπει, συνεπώς, να τροποποιηθεί το άρθρο αυτό δεδομένου ότι το άρθρο 46 παράγραφος 4 του κανονισμού (ΕΟΚ) αριθ. 822/87 παρέτεινε την πραγματοποίηση αυτών των διαφημιστικών εκστρατειών έως την περίοδο 1993/94-

ότι, για να διασφαλισθεί η ορθή εκτέλεση της συμβάσεως, πρέπει να εισαχθεί η απαίτηση συστάσεως εγγυήσεως-

ότι, για να εξασφαλισθεί η τήρηση της προθεσμίας για την υποβολή της εκθέσεως από το συμβαλλόμενο, πρέπει να προβλεφθεί κράτηση επί των χορηγουμένων κοινοτικών πόρων σε περίπτωση υπερβάσεως της προθεσμίας αυτής-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3461/85 τροποποιείται ως εξής:

1. Το άρθρο 1 παράγραφος 1 αντικαθίσταται από το ακόλουθο κείμενο:

"1. Οι διαφημιστικές εκστρατείες για την προώθηση της κατανάλωσης χυμού σταφυλής που προβλέπονται έως την περίοδο 1993/94 από το άρθρο 46 παράγραφος 4 του κανονισμού (ΕΟΚ) αριθ. 822/87 οργανώνονται στα κράτη μέλη στα οποία:

- οι προοπτικές αύξησης των δυνατοτήτων διάθεσης του χυμού σταφυλής είναι οι πλέον ευνοϊκές,

- οι υφιστάμενες συνθήκες εμπορίας επιτρέπουν την ταχεία προσαρμογή της προσφοράς στην αύξηση της ζήτησης που προκαλείται από τις εν λόγω εκστρατείες."

2. Στο άρθρο 2 παρεμβάλλεται η ακόλουθη παράγραφος 3α:

"3α. Η σύμβαση παράγει έννομα αποτελέσματα μετά τη σύσταση υπέρ του αρμοδίου οργανισμού εγγυήσως ίσης το 15 % του ανωτάτου ποσού της χρηματοδοτικής συμμετοχής, η οποία αποσκοπεί στο να εξασφαλισθεί η ορθή εκτέλεση της συμβάσεως.

Όταν η εγγύηση δεν έχει συσταθεί εντός δύο εβδομάδων από την ημερομηνία συνάψεως της συμβάσως, η σύμβαση είναι άνευ αντικειμένου και δεν παράγει έννομα αποτελέσματα.

Εντούτοις λαμβάνοντας υπόψη τη νομική φύση του αντισυμβαλλομένου, μπορεί να γίνει αποδεκτή γραπτή εγγύηση της εποπτεύουσας αρχής, εφόσον η τελευταία αναλαμβάνει για λογαριασμό της:

- την υποχρέωση να μεριμνά για την ορθή εκτέλεση των υποχρεώσεων οι οποίες έχουν υπογραφεί,

- την εξακρίβωση ότι τα ληφθέντα ποσά χρησιμοποιήθηκαν ορθώς για την εκτέλεση των υποχρεώσεων που έχουν υπογραφεί.

Η πρωτογενής απαίτηση κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (*), είναι η εκτέλεση των ενεργειών που περιέχονται στη σύμβαση. Η εγγύηση αποδεσμεύεται τη στιγμή πληρωμής του υπολοίπου σύμφωνα με το άρθρο 5 παράγραφος 3.

(*) ΕΕ αριθ. L 205 της 3. 8. 1985, σ. 5."

3. Στο άρθρο 5 παρεμβάλλεται η ακόλουθη παράγραφος 2α:

"2α. Η αίτηση του υπολοίπου υποβάλλεται το αργότερο πριν από το τέλος του τετάρτου μηνός που έπεται της ημερομηνίας περατώσεως των ενεργειών που προβλέπονται στη σύμβαση. Συνοδεύεται από:

- κατάλληλα δικαιολογητικά έγγραφα,

- συγκεντρωτική κατάσταση των πραγματοποιήσεων,

- έκθεση αποτιμήσεως των ληφθέντων αποτελεσμάτων.

Πλην περιπτώσεως ανωτέρας βίας, στην περίπτωση καθυστερημένης καταθέσεως της αιτήσεως του υπολοίπου συνοδευομένης από τα κατάλληλα έγγραφα, το υπόλοιπο μειώνεται κατά 3 % ανά μήνα καθυστερήσεως."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 154 της 25. 6. 1993, σ. 39.

(3) ΕΕ αριθ. L 332 της 10. 12. 1985, σ. 22.

(4) ΕΕ αριθ. L 193 της 17. 7. 1991, σ. 14.